PRÍLOHY

Príloha č. 1 – Prehľad organizácií v pôsobnosti MDPT SR k 31.12.2005
Príloha č. 2 – Schválený rozpočet kapitoly MDPT SR k 1.1.2005
Príloha č. 3 – Upravený rozpočet kapitoly MDPT SR k 31.12.2005
Príloha č. 4 – Vyhodnotenie programovej štruktúry kapitoly MDPT SR k 31.12.2005

PRÍLOHA č. 1

Prehľad organizácií v pôsobnosti MDPT SR k 31.12.2005

A.	Rozpočtové organizácie:

1.	Slovenská správa ciest
2.	Technická ochrana a obnova železníc
3.	Železničná polícia
4.	Štátna plavebná správa
5.	Úrad pre reguláciu železničnej dopravy
6.	Telekomunikačný úrad SR
7.	Letecký úrad SR
8.	Poštový regulačný úrad
9.	Železničný zdravotný ústav
10.	Krajský úrad pre cestnú dopravu a pozemné komunikácie Bratislava
11.	Krajský úrad pre cestnú dopravu a pozemné komunikácie Trnava
12.	Krajský úrad pre cestnú dopravu a pozemné komunikácie Nitra
13.	Krajský úrad pre cestnú dopravu a pozemné komunikácie Trenčín
14.	Krajský úrad pre cestnú dopravu a pozemné komunikácie Banská Bystrica
15.	Krajský úrad pre cestnú dopravu a pozemné komunikácie Žilina
16.	Krajský úrad pre cestnú dopravu a pozemné komunikácie Prešov 
17.	Krajský úrad pre cestnú dopravu a pozemné komunikácie Košice

Všetky rozpočtové organizácie priamo riadi MDPT SR

B. Príspevkové organizácie

     Ústav cestnej dopravy

C. Neziskové organizácie

      Výskumný ústav spojov Banská Bystrica

D. Štátne podniky v likvidácii
    
     SAD TZP Prešov, š.p. v likvidácií

E. Štátne podnikateľské organizácie
     
     Letové prevádzkové služby SR, š.p. Bratislava
     Slovenská plavba dunajská, š.p. Bratislava

V priebehu roku 2005 boli vykonané nasledovné organizačné zmeny:

•	Rozhodnutím ministra dopravy, pôšt a telekomunikácií č. 201 zo dňa 28. 12. 2004 o zmene zriaďovacej listiny príspevkovej organizácie Železničný zdravotný ústav došlo k zmene hospodársko-právnej formy organizácie na rozpočtovú organizáciu,
•	v súlade so zákonom č. 164/0996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a v spojitosti zo zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov bola rozhodnutím ministra dopravy, pôšt a telekomunikácií č. 186 zo dňa 28.10.2005 ku dňu 31.10.2005 zrušená rozpočtová organizácia Štátny dráhový úrad a zároveň dňom 1. 11. 2005 zriadená rozpočtová organizácia Úrad pre reguláciu železničnej dopravy.

Prehľad majetkových účastí štátu v spoločnostiach, v ktorých MDPT SR vykonáva akcionárske práva – stav k 31.12.2005

P. č.	Subjekt	Podiel MDPT SR na základnom imaní	
1.	Slovenské aerolínie, a.s.	34 %	
2.	METRO Bratislava, a.s	34 %	
3,	Slovak Telecom, a.s.	34 %	
4.	Poštová banka, a.s.	0,15 %	
5.	Dopravná banka, a.s.	2,50 %	
6.	Železničná spoločnosť Slovensko, a.s.	100 %	
7.	Železničná spoločnosť Cargo Slovakia, a.s.	100 %	
8.	Slovenská pošta, a.s. Banská Bystrica	100 %	
9.	Národná diaľničná spoločnosť, a. s.	100 %	
10.	Letisko M.R.Štefánika – Airport Bratislava, a.s. (BTS)	100 %	
11.	Letisko Košice – Airport Košice, a.s.	100 %	
12.	Letisková spoločnosť Žilina, a.s.	100 %	
13.	Letisko Poprad – Tatry, a.s.	100 %	
14.	Letisko Piešťany, a.s.	100 %	
15.	Letisko Sliač, a.s.	100 %	
16.	Spoločná zdravotná poisťovňa, a.s.	34 %	

V priebehu roku 2005 došlo k týmto zmenám:

•	V zmysle zákona č. 136/2004 Z.z. o letiskových spoločnostiach a o zmene a doplnení zákona č. 143/1998 Z.z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z.z. boli k 1. 1. 2005 založené ďalšie 4 nové letiskové spoločnosti:  Letisková spoločnosť Žilina, a.s., Letisko Poprad-Tatry, a.s., Letisko Piešťany, a.s. a Letisko Sliač, a.s. Na založenie týchto letiskových spoločností bol použitý majetok štátu vyňatý z majetku Slovenskej správy letísk v súlade s §5 vyššie uvedeného zákona,
•	v zmysle uznesenia vlády SR č. 622 zo 7. júla 2004  a nadväzujúcich rozhodnutí jediného akcionára zapísaných notárskou zápisnicou č. N 511/2004 Nz 89827/2004 zo dňa 13. 12. 2004 bol schválený projekt rozdelenia akciovej spoločnosti Železničná spoločnosť, a.s. Spoločnosť bola následne zrušená bez likvidácie  rozdelením na dve novozaložené nástupnícke spoločnosti podľa ustanovenia §69 ods. 4 Obchodného zákonníka a s účinnosťou ku dňu 1.1. 2005 boli založené dve nástupnícke spoločnosti: Železničná spoločnosť Slovensko, a.s. a Železničná spoločnosť Cargo Slovakia, a.s.
•	vyňatím časti majetku štátu v správe rozpočtovej organizácie Slovenská správa ciest vznikla zápisom do obchodného registra dňa 1. 2. 2005 Národná diaľničná spoločnosť, a.s. na základe zákona č. 639/2004 Z.z. o Národnej diaľničnej spoločnosti a o zmene a doplnení zákona č. 135/1961 Zb. o pozemných komunikáciách v znení neskorších predpisov. Štát ako jediný akcionár spoločnosti v zastúpení MDPT SR založil spoločnosť dňa 21. 1. 2005 zakladateľskou listinou vo forme notárskej zápisnice N 28/2005, Nz 3164/2005, NCRIs 3246/2005.
•	Spoločná zdravotná poisťovňa, a.s. vznikla dňa 1. 6. 2005 zápisom do Obchodného registra SR. Notárskou zápisnicou č. N 114/2005 Nz 20575/2005 NCRIs 20278/2005 sa potvrdzuje, že MDPT SR, je vlastníkom 34% podielu na základnom imaní Spoločnej zdravotnej poisťovne, a.s.
•	na mimoriadnom valnom zhromaždení spoločnosti Slovenské aerolínie, a.s., ktoré sa konalo dňa 23. 12. 2004, spísaného notárskou zápisnicou č. N 579/2004 Nz 94487/2004 došlo k zvýšeniu základného imania spoločnosti upísaním nových akcií, ktorých jediným upisovateľom bola t.č. spoločnosť AMBRON, s.r.o.         V dôsledku čoho poklesol majetkový podiel MDPT SR na základnom imaní spoločnosti Slovenské aerolínie, a.s. z 89% na 34%. Rozhodnutie mimoriadneho valného zhromaždenia nadobudlo účinnosť zápisom do Obchodného registra SR, t.j. dňom 18. 3. 2005, preto túto zmenu uvádzame v prehľade za rok 2005.